Kirsten Indgjerd Værdal

Kirsten Indgjerd Værdal (født 1957) er en norsk offentlig tjenestekvinne og organisasjonsleder fra Inderøy.

 Biografi 
Hun har gått Mære landbruksskole og Forsvarets høgskole og er ellers utdannet innen økonomi, organisasjon og ledelse. Hun drev gården Sakshaug-Berg på Inderøy sammen med ektemannen. 

Hun var leder for Norges Bondelag fra 1997 til 2002.

Hun har hatt flere lederstillinger i landbruket og næringsmiddelbransjen. Hun var landbruksdirektør hos Fylkesmannen i Nord-Trøndelag fra 2007 til fylkessammenslåingen i 2018, deretter fagdirektør for innovasjon og utvikling hos Statsforvalteren i Trøndelag. Hun var direktør for plan, næring og kulturminner i Trøndelag fylkeskommune fra 2019 til hun ble pensjonist i 2024.

Hun har vært styremedlem i Innovasjon Norge, Tine, Norges Røde Kors, Statnett og Gjensidige. Hun ble utnevnt til æresmedlem i Norges Bondelag på årsmøtet i 2021.

 Referanser 

 Eksterne lenker 


Kategori:Norske embets- og tjenestemenn
Kategori:Norske bønder
Kategori:Norske organisasjonsledere
Kategori:Personer fra Inderøy kommune